Wie gaan vir Zuma hier opvolg? | Netwerk24
Deur Theo, Goodwood 20 Februarie 2018 00:01
Terwyl hopelik die meeste van ons jubel en weer trots die wêreld in die oë kan kyk omrede ons president nie meer ’n verleentheid is nie en dit darem lyk of die soustrein se steenkool gaan opraak . . . Maar laat ek dit daar laat vir die toekoms.
Ek is seker dat daar ook mense buite die Zuma-dampkring is wat stilletjies ’n traan wegpink omdat ons finaal vader Jacob se rug gesien het. Eintlik het vroulief, wat deesdae erger oor die politiek as oor die kospotte is, die gedagte geopper.
Sy is seker dat manne soos Fred en Zapiro effens hartseer is oor oom Jacob se “aftrede”.
Want waar gaan hulle nou weer só ’n onuitputlike bron van idees en vermaak vir hul spotprente vind?
Meer oor: Fred | My Stem | Spotprente